
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 243 


1 Μαρτίου 2000 


ΑΠΟΦΑΣΕΙ Σ 

Κανονιστικό πλαίσιο της Χρηματιστηριακής Αγοράς 
Παραγωγών. 

ΤΟ ΧΡΗΜΑΤΙΣΤΗΡΙΟ ΠΑΡΑΓΩΓΩΝ ΑΘΗΝΩΝ Α.Ε. 

(Συνεδρίαση 45/15.2.2000, θέμα 2ο) 

Αφού έλαβε υπόψη: 

Τις διατάξεις: 

1. Των άρθρων 13παρ. 1 και 14παρ. 2του Ν. 2533/1997 
(ΦΕΚ228/Α711.11.1997), 

2. Του άρθρου 31 παρ. 3 του Ν. 2533/1997 (ΦΕΚ 
228/Α711.11.1997), όπως τροποποιήθηκε με τις παρα¬ 
γράφους 6 και 7 του άρθρουΐβ του Ν. 2733/1999 (ΦΕΚ 
155/Α'), 

3. Του άρθρου 29α του Ν. 1558/85 (ΦΕΚ 137/Α), όπως 
προστέθηκε με το άρθρο 27 Ν. 2081/1992 (ΦΕΚ 152/Α'), 
αποφασίζει ομόφωνα: 

Άρθρο 1 
Ορισμοί. 

Για τους σκοπούς της παρούσας απόφασης νοούνται 
ως: 

Αγοραστής ως προς δικαίωμα προαίρεσης: Αυτός που 
οφείλει να καταβάλει τίμημα για την απόκτηση δικαιώμα¬ 
τος ως προς τις υποκείμενες αξίες. 

Αγοραστής ως προς ΣΜΕ: Αυτός που αναλαμβάνει την 
υποχρέωση να αγοράσει την εκάστοτε υποκείμενη αξία. 

Ανοικτή θέση: Η εκάστοτε αποτύπωση των πάσης φύ¬ 
σης δικαιωμάτων ή υποχρεώσεων οποιουδήποτε παραγ- 
γελέα που απορρέουν από συναλλαγές επί παραγώγων 
στο Χ.Π.Α. Η αποτύπωση αυτή μπορεί να γίνει ως προς 
οποιοδήποτε σχετικό μέγεθος, ενδεικτικά αριθμό συμβά¬ 
σεων, ποσότητα υποκείμενης αξίας ή αξία υποχρεώσεων 
ή δικαιωμάτων. 

Ασφάλεια: Η αξία σε μετρητά ή άλλες κινητές αξίες ή η 
εγγυητική επιστολή πιστωτικού ιδρύματος που παρέχο¬ 
νται στην ΕΤ.Ε.Σ.Ε.Π. από τα Μέλη του Χ.Π.Α. και της 
ΕΤ.Ε.Σ.Ε.Π. για την κάλυψη των υποχρεώσεώντους προς 
την ΕΤ.Ε.Σ.Ε.Π. που απορρέουν από τον παρούσα από¬ 
φαση και το νόμο, όπως ισχύει. 

ΑΧΕ: Ανώνυμη Χρηματιστηριακή Εταιρία που συνιστά- 
ται σύμφωνα με τις διατάξεις του Ν. 1806/1988. 


Δήλωση: Η δήλωση βούλησης που διαβιβάζεται προς 
την αγορά σύμφωνα με τους εκάστοτε ισχύοντες κανόνες 
διαπραγμάτευσης και συνιστά είτε προσφορά είτε απο¬ 
δοχή άλλης δήλωσης με σκοπό την κατάρτιση χρηματι¬ 
στηριακής συναλλαγής. 

Δήλωση υπό όριο: Η δήλωση η οποία προσδιορίζει τιμή 
πέραν της οποίας ο αγοραστής δεν επιθυμεί να αγοράσει 
ή ο πωλητής να πουλήσει κατά περίπτωση. 

Δικαίωμα προαίρεσης: Σύμβαση που παρέχει στον αγο¬ 
ραστή το δικαίωμα, αλλά όχι την υποχρέωση να αγοράσει 
ή να πουλήσει υπό προθεσμία την υποκείμενη αξία σε μία 
προκαθορισμένη τιμή. 

Δικαίωμα αμερικανικού τύπου: Δικαίωμα προαίρεσης 
(ορίίοη) η άσκηση του οποίου επιτρέπεται οποτεδήποτε 
εντός της καθορισμένης προθεσμίας. 

Δικαίωμα προαίρεσης ευρωπαϊκού τύπου: Δικαίωμα 
προαίρεσης (ορίίοη) η άσκηση του οποίου επιτρέπεται 
μόνο κατά την ημερομηνία λήξης της ορισμένης προθε¬ 
σμίας. 

Εκτός κύκλου συναλλαγή: Η χρηματιστηριακή συναλ¬ 
λαγή επί παραγώγου που καταρτίζεται εκτός συνεδρία¬ 
σης του Χ.Π.Α., σύμφωνα με τον παρόντα Κανονισμό. 

Εντός κύκλου συναλλαγή: Η χρηματιστηριακή σύμβαση 
επί παραγώγου που καταρτίζεται στο πλαίσιο της συνε¬ 
δρίασης του Χ.Π.Α. σύμφωνα μετονπαρόντα Κανονισμό. 

ΕΠΕΥ: Επιχείρηση παροχής επενδυτικών υπηρεσιών 
(συμπεριλαμβανομένωντωνπιστωτικώνιδρυμάτων) κατά 
την έννοια του Ν. 2396/1996. 

Επίδοση (ΡυΙ): Η υποχρέωση αγοράς υποκείμενης 
αξίας από τον πωλητή δικαιώματος προαίρεσης που γεν- 
νάται με την άσκησή του. 

ΕΤ.Ε.Σ.Ε.Π.: Η Εταιρία Εκκαθάρισης Συναλλαγών Επί 
Παραγώγων Α.Ε. 

Θεσμικός επενδυτής: Κάθε Ε.Π.Ε.Υ., εταιρία διαχείρι¬ 
σης αμοιβαίων κεφαλαίων, εταιρία επενδύσεων χαρτοφυ¬ 
λακίου, ασφαλιστική εταιρία και ασφαλιστικό ταμείο που 
λειτουργεί νόμιμα στην Ελλάδα. 

Κ.Α.Α.: Το Κεντρικό Αποθετήριο Αξιών Α.Ε. 

Κατηγορίες Παραγώγων: οι εκάστοτε οριζόμενες από 
το Χ.Π.Α. ομάδες παραγώγων, τα χαρακτηριστικά ή και οι 
υποκείμενες αξίες των οποίων είναι ομοειδείς. 

Κινητές αξίες: Οι κινητές αξίες σύμφωνα με το άρθρο 2 
του Ν. 2396/1996, σε συνδυασμό με το άρθρο 2 παρ. 2του 
Π.Δ. 350/85, όπως ισχύει. 

Κλήση (ΟαΙΙ): Η υποχρέωση πώλησης υποκείμενης 
αξίας από τον πωλητή δικαιώματος προαίρεσης που γεν- 
νάται με την άσκησή του. 

Κωδικός Διαπραγμάτευσης: ο αλφαριθμητικός κωδικός 
που τηρεί Μέλος του Χ.Π.Α., το Χ.Π.Α. και η ΕΤ.Ε.Σ.Ε.Π. 
ανά παραγγελεά, μέσω του οποίου το Μέλος καταρτίζει 
για λογαριασμό του παραγγελέα χρηματιστηριακές συμ¬ 
βάσεις επί παραγώγων. 

Κωδικός Εκκαθάρισης: ο αλφαριθμητικός κωδικός που 
τηρεί Μέλος της ΕΤ.Ε.Σ.Ε.Π. και η ΕΤ.Ε.Σ.Ε.Π. ανά πα- 
ραγγελεά, μέσω του οποίου το Μέλος διενεργεί την εκκα¬ 
θάριση των χρηματιστηριακών συμβάσεων επί παραγώ¬ 
γων που έχουν καταρτιστεί για λογαριασμό του παραγγε- 
λέα. 

Μέλη της ΕΤ.Ε.Σ.Ε.Π.: Οι Ε.Π.Ε.Υ. που έχουν κατά το νό¬ 
μο το δικαίωμα συμμετοχής στη διαδικασία εκκαθάρισης 
των χρηματιστηριακών συμβάσεων που συνάπτονται στο 
Χ.Π.Α. 

Μέλη του Χ.Π.Α.: Οι Ε.Π.Ε.Υ. που έχουν κατά το νόμο το 
δικαίωμα κατάρτισης χρηματιστηριακών συμβάσεων στο 
Χ.Π.Α. 

Μέλη του Χ.Α.Α.: Οι Ε.Π.Ε.Υ. που έχουν κατά το νόμο το 
δικαίωμα κατάρτισης χρηματιστηριακών συμβάσεων στο 
Χ.Α.Α. 

Όριο θέσης: Ο τυχόν περιορισμός που επιβάλλει εκά- 
στοτε το Χ.Π.Α. ή καιη ΕΤ.Ε.Σ.Ε.Π. ως προς τη δυνατότη¬ 
τα οποιουδήποτε προσώπου να διατηρεί ανοικτή θέση ή 
καιτην δημιουργία ανοικτής θέσης ως προς την αγορά ως 
σύνολο. 

Παραγγελέας: Κάθε φυσικό ή νομικό πρόσωπο, για λο¬ 
γαριασμό του οποίου Μέλος οργανωμένης χρηματιστη¬ 
ριακής αγοράς παρέχει επενδυτικές υπηρεσίες, ιδίως 
χρηματιστηριακές συναλλαγές. 

Παράγωγα: Συμβάσεις επί χρηματοοικονομικών μέ¬ 
σων, ιδίως ΣΜΕ, συμβάσεις προαίρεσης, υπό προθεσμία 
και ανταλλαγής δικαιωμάτων επί κινητών αξιών, χρηματι¬ 
στηριακών δεικτών, μέσων της χρηματαγοράς, συναλ¬ 
λάγματος και επιτοκίων δανεισμού. 

Περιθώριο ασφάλισης: Η συνολική εκάστοτε αποτιμώ- 
μενη αξία σε μετρητά ή κινητές αξίες ή άλλες μορφές εξα¬ 
σφάλισης που παρέχεται από παραγγελέα μέσω Μέλους 
της ΕΤ.Ε.Σ.Ε.Π. προς την ΕΤ.Ε.Σ.Ε.Π. για την εξασφάλιση 
των εκάστοτε υποχρεώσεων του παραγγελέα προς την 
ΕΤ.Ε.Σ.Ε.Π. οι οποίες απορρέουν από την εκκαθάριση συ¬ 
ναλλαγών του στο Χ.Π.Α. 

Προμήθεια: Το ποσό που οφείλεται από Μέλος του 
Χ.Π.Α. ή και της ΕΤ.Ε.Σ.Ε.Π. στο Χ.Π.Α., στην ΕΤ.Ε.Σ.Ε.Π. 
καθώς και σε οποιοδήποτε άλλο πρόσωπο, για τη λει¬ 
τουργία, εκκαθάριση και διακανονισμό συναλλαγών επί 
παραγώγων εισηγμένων στο Χ.Π.Α. 

Πωλητής ως προς δικαίωμα προαίρεσης: Αυτός που ει¬ 
σπράττει τίμημα δικαιώματος για την παραχώρηση δικαι¬ 
ώματος ως προς την υποκείμενη αξία. 

Πωλητής ως προς ΣΜΕ: Αυτός που αναλαμβάνει την 
υποχρέωση να πωλήσει την υποκείμενη αξία. 

Σ.Α.Τ.: Το Σύστημα Άϋλων Τίτλων του Κ.Α.Α. 

Σειρά παραγώγου: Κατηγορία εισηγμένου παραγώγου, 
η οποία προσδιορίζεται με βάση το αν αφορά σε ανάληψη 
ή απόδοση, την ημερομηνία λήξης της ορισμένης προθε¬ 
σμίας ή και την τιμή άσκησης. 

ΣΜΕ (Συμβόλαιο Μελλοντικής Εκπλήρωσης): Σύμβαση 
που δεσμεύει τους αντισυμβαλλομένους να πωλήσουν ή 


αγοράσουν αντιστοίχως υπό προθεσμία την υποκείμενη 
αξία. 

Συναλλασσόμενος: Κάθε φυσικό ή νομικό πρόσωπο, για 
λογαριασμό του οποίου Μέλος οργανωμένης χρηματι¬ 
στηριακής αγοράς παρέχει επενδυτικές υπηρεσίες, ιδίως 
χρηματιστηριακές συναλλαγές. 

Σύστημα διαπραγμάτευσης: Το ηλεκτρονικό σύστημα 
διαπραγμάτευσης με τον διακριτικό τίτλο ΟΑΣΗΣ, όπως 
τυχόν αναμορφώνεται εκάστοτε με την έγκριση του Διοι¬ 
κητικού Συμβουλίου του Χ.Π.Α. 

Σύστημα εκκαθάρισης: Το ηλεκτρονικό σύστημα εκκα¬ 
θάρισης με τον διακριτικό τίτλο ΟΑΣΗΣ, όπως τυχόν ανα¬ 
μορφώνεται εκάστοτε με την έγκριση του Διοικητικού 
Συμβουλίου της ΕΤ.Ε.Σ.Ε.Π. 

Τίμημα δικαιώματος: Το ποσό που οφείλει να καταβάλει 
συναλλασόμενος για την αγορά δικαιώματος προαίρεσης. 

Τράπεζα Περιθωρίου Ασφάλισης: Το πιστωτικό ίδρυμα, 
στο οποίο τηρούνται περιθώρια ασφάλισης και ασφάλει- 
ες. 

Τράπεζα Διακανονισμού: Το πιστωτικό ίδρυμα, στο 
οποίο διενεργείται ο ημερήσιος και οριστικός χρηματικός 
διακανονισμός συναλλαγών επί παραγώγων. 

Υποκείμενες αξίες: Οι κινητές αξίες, οι δείκτες κινητών 
αξιών, οι αξίες της χρηματαγοράς και οι άλλες αξίες, συμ¬ 
βάσεις ή δείκτες, επί των οποίων παρέχεται δικαίωμα αγο¬ 
ράς ή πώλησης από παράγωγο ή βάσει των οποίων υπο¬ 
λογίζεται η χρηματιστηριακή αξία των παραγώγων. 

Χρηματιστηριακές συναλλαγές: Οι συμβάσεις που κα¬ 
ταρτίζονται στο Χ.Α.Α. και στο Χ.Π.Α. σύμφωνα με τους 
εκάστοτε ισχύοντες νόμους και κανονιστικές διατάξεις. 

ΧΑΑ: Το Χρηματιστήριο Αξιών Αθηνών Α.Ε. 

Χ.Π.Α.: Το Χρηματιστήριο Παραγώγων Αθηνών Α.Ε. 

ΜΕΡΟΣ ΠΡΩΤΟ 

ΟΡΓΑΝΩΣΗ ΧΡΗΜΑΤΙΣΤΗΡΙΑΚΗΣ ΑΓΟΡΑΣ 
ΠΑΡΑΓΩΓΩΝ 

ΚΕΦΑΛΑΙΟ I 

Απόκτηση και διατήρηση ιδιότητας Μέλους Χ.Π.Α. 

Άρθρο 2 
Μέλη του Χ.Π.Α. 

1. Τα Μέλη του Χ.Π.Α. μπορούν να καταρτίζουν συναλ¬ 
λαγές επί παραγώγων στο Χ.Π.Α. με τις εξής ιδιότητες: 

(ϊ) Ως Παραγγελιοδόχοι ή και 

(ϋ) Ως Ειδικοί Διαπραγματευτές τύπου Α (ρΐΌριϊβΐ3ΐ·γ 
ΙΓ30ΘΓ5) ή και 

(ιϋ) Ως Ειδικοί Διαπραγματευτές τύπου Β (πΐ3ΐΊ<θΙ πΐ3ΐ<- 

ΘΓ5) 

2. Η κτήση μίας έκτων άνω ιδιοτήτων δεν αποκλείει την 
κτήση άλλης, εφόσον πληρούνται οι όροι που θέτει η πα¬ 
ρούσα απόφαση. 

3. Κάθε Ειδικός Διαπραγματευτής τύπου Α δικαιούται 
να καταρτίζει ο ίδιος συναλλαγές στο Χ.Π.Α. για ίδιο λο¬ 
γαριασμό σε όλα τα εκάστοτε εισηγμένα στο Χ.Π.Α. πα¬ 
ράγωγα προϊόντα υπό τους όρους και προϋποθέσεις που 
προσδιορίζονται σε σχετική σύμβαση που καταρτίζει με 
το Χ.Π.Α. Ο Ειδικός Διαπραγματευτής τύπου Α σε κάθε 
περίπτωση δικαιούται να καταρτίζει συναλλαγές για λο¬ 
γαριασμό παραγγελέωντου. 

4. Κάθε Ειδικός Διαπραγματευτής τύπου Β οφείλει να 
διαβιβάζει σε συνεχή βάση ταυτόχρονες δηλώσεις αγο- 

ράς και πώλησης για συγκεκριμένα παράγωγα, σε κάθε 
περίπτωση υπό όρους και προϋποθέσεις που προσδιορί¬ 
ζονται σε σχετική σύμβαση που καταρτίζει με το Χ.Π.Α. Η 
ίδια σύμβαση θα προσδιορίζει τα παράγωγα προϊόντα και 
τις σειρές αυτών, για τις οποίες είναι υποχρεωτική η διαρ¬ 
κής παροχή δηλώσεων, καθώς και τυχόν ποσοτικούς πε¬ 
ριορισμούς που θα ισχύουν ως προς τις υποχρεώσεις των 
Ειδικών Διαπραγματευτών τύπου Β. Ο Ειδικός Διαπραγ¬ 
ματευτής τύπου Β δικαιούται σε κάθε περίπτωση να λει¬ 
τουργεί ως Ειδικός Διαπραγματευτής τύπου Α για όλα τα 
εκάστοτε εισηγμένα στο Χ.Π.Α. παράγωγα προϊόντα και 
δικαιούται να καταρτίζει συναλλαγές για λογαριασμό πα- 
ραγγελέων του. 

5. Μέλος του Χ.Π.Α. που δεν έχει την ιδιότητα Ειδικού 
Διαπραγματευτή τύπου Α ή τύπου Β δεν δικαιούται να κα¬ 
ταρτίζει το ίδιο συναλλαγές για ίδιο λογαριασμό, αλλά μό¬ 
νο για λογαριασμό παραγγελέων του. 

6. Μέλος του Χ.Π.Α. δικαιούται με δήλωσή του προς το 
Χ.Π.Α. νααρνηθείτη συμμετοχή του στη διαπραγμάτευση 
ορισμένων κατηγοριών παραγώγων προϊόντων και ως πα¬ 
ραγγελιοδόχος και ως Ειδικός Διαπραγματευτής τύπου 
Α. Η παραπάνω δήλωση προς το Χ.Π.Α. είναι ελεύθερα 
ανακλητή. 

Άρθρο 3 

Διαδικασία υποβολής και κρίσης των αιτήσεων για την 
απόκτηση της ιδιότητας Μέλους του Χ.Π.Α. 

1. Η αίτηση υποβάλλεται σε έντυπο το οποίο χορηγείται 
από το Χ.Π.Α. 

2. Το Χ.Π.Α. δικαιούται να δημοσιοποιήσει την υποβολή 
αίτησης και να καταστήσει δημόσια γνωστή την ταυτότη¬ 
τα της απούσας Ε.Π.Ε.Υ. 

3. Το Χ.Π.Α. δικαιούται να ζητήσει από την αιτούσα 
Ε.Π.Ε.Υ. συμπληρωματικά στοιχεία καθώς και επιβεβαίω¬ 
ση των υποβληθέντων. Το Χ.Π.Α. μπορεί να ζητήσει την 
αυτοπρόσωπη παράσταση ενώπιον οργάνων του ενός ή 
περισσοτέρων στελεχών της απούσας Ε.Π.Ε.Υ. 

4. Το Χ.Π.Α. δύναται να αναβάλει την έγκριση συμμετο¬ 
χής Ε.Π.Ε.Υ. ως Μέλος του, για χρονικό διάστημα, το 
οποίο κατά την κρίση του θα καθορίσει και το οποίο σε κα¬ 
μία περίπτωση δεν θα υπερβαίνει τους τρεις μήνες, εφό¬ 
σον τα στοιχεία που προσκομίστηκαν από το υποψήφιο 
μέλος δεν κρίνονται επαρκή ή επαρκώς τεκμηριωμένα για 
την κρίση της αίτησης. 

5. Σε περίπτωση απόρριψης αίτησης υποψήφιας 
Ε.Π.Ε.Υ. για την απόκτηση της ιδιότητας Μέλους του 
Χ.Π.Α., το Διοικητικό Συμβούλιο θα αιτιολογεί την απόφα¬ 
σή του. Ενδεικτικά αλλά όχι περιοριστικά, η ανεπιτυχής 
εκπλήρωση οποιοσδήποτε προϋπόθεσης απόκτησης της 
ιδιότητας του Μέλους του Χ.Π.Α. συνιστά λόγο απόρρι¬ 
ψης αίτησης. 

6. Σε περίπτωση απόρριψης αίτησης υποψήφιας 
Ε.Π.Ε.Υ. για την απόκτηση της ιδιότητας Μέλους του 
Χ.Π.Α., αποδίδονται άτοκα σε αυτή τα πόσης φύσης κα- 
ταβληθέντα δικαιώματα υπέρ του Χ.Π.Α. 

Άρθρο 4 

Απόκτηση ιδιότητας Μέλους Χ.Π.Α. 

1. Η ιδιότητα Μέλους Χ.Π.Α. αποκτάται εφόσονεγκριθεί 
σχετική αίτηση του υποψηφίου προσώπου από το Διοικη¬ 
τικό Συμβούλιο του Χ.Π.Α. Γίνεται δεκτό πρόσωπο το 
οποίο πληροί σωρευτικά τις προβλεπόμενες στο άρθρο 7 
του Ν. 2533/97 προϋποθέσεις, καθώς και τις ακόλουθες: 


α. Έχει καταβάλει ολοσχερώςτοις μετρητοίςτα δικαιώ¬ 
ματα εγγραφής στο Χ.Π.Α., τα οποία προσδιορίζονται με 
απόφαση του Διοικητικού Συμβουλίου της Επιτροπής Κε¬ 
φαλαιαγοράς. Η καταβολή θα πιστοποιείται με απόδειξη 
του πιστωτικού ιδρύματος στο οποίο διενεργείται η κατά¬ 
θεση υπέρ Χ.Π.Α. 

β. Ικανοποιεί κατά την κρίση του Διοικητικού Συμβουλί¬ 
ου του Χ.Π.Α. τις προϋποθέσεις του άρθρου 5 της παρού¬ 
σας απόφασης. 

γ. Έχει τηρήσει την διαδικασία που ορίζεται στο άρθρο 
3 της παρούσας απόφασης. 

2. Για την διατήρηση της ιδιότητάς του, το Μέλος Χ.Π.Α. 
καταβάλει ετησίως, κατά τις ημερομηνίες που εκάστοτε 
το Χ.Π.Α. ορίζει, το ποσό της ετήσιας συνδρομής που ορί¬ 
ζει με απόφασή του το Διοικητικό Συμβούλιο της Επιτρο¬ 
πής Κεφαλαιαγοράς. 

3. Μέλος Χ.Π.Α., το οποίο έχει στερηθεί για οποιοδήπο- 
τε λόγο την ιδιότητα του Μέλους του Χ.Π.Α., δικαιούται να 
υποβάλει αίτηση για την εκ νέου απόκτηση της ιδιότητας 
αυτής. 

4. Το Διοικητικό Συμβούλιο του Χ.Π.Α. έχει το δικαίωμα 
να αποκλείσει Μέλος από την συμμετοχή στη διαπραγμά¬ 
τευση στο Χ.Π.Α. για τη μη εμπρόθεσμη ικανοποίηση των 
υποχρεώσεων αυτού κατά τους όρους του παρόντος άρ¬ 
θρου και των συμβάσεων που απαιτούνται. 

5. Σε περίπτωση καθυστέρησης καταβολής δικαιωμά¬ 
των από Μέλος σύμφωνα μετά παραπάνω, επίτου ποσού 
οφειλής θα λογίζεται τόκος υπερημερίας. Το Χ.Π.Α. δεν 
θα οφείλει επιστροφή οποιουδήποτε δικαιώματος εγγρα¬ 
φής ή άλλης συνδρομής. 

Άρθρο 5 

Προϋποθέσεις λειτουργικής επάρκειας 
Μέλους Χ.Π.Α. 

1. Το υποψήφιο Μέλος Χ.Π.Α. οφείλει να διαθέτει τμήμα 
Διαπραγμάτευσης Πελατείας (ΤΓαόίηρ ίοτ Αρεπογ Βυεί- 
ΠΘ55). Στο τμήμα αυτό θα απασχολεί κατά κύρια απασχό¬ 
ληση ένα τουλάχιστον άτομο. Το άτομο αυτό πρέπει να 
διαθέτει το αντίστοιχο πιστοποιητικό που χορηγεί το 
Χ.Π.Α., και να ικανοποιεί τα κριτήρια προσωπικής καταλ¬ 
ληλότητας του άρθρου 7 της παρούσας απόφασης. Το 
ίδιο άτομο δεν μπορεί να απασχολείται ταυτοχρόνως είτε 
σε τμήμα Εκκαθάρισης Συναλλαγών είτε σε τμήμα Ειδι¬ 
κού Διαπραγματευτή. 

2. Το υποψήφιο Μέλος Χ.Π.Α. οφείλει να έχει εξασφαλί¬ 
σει την άμεση και επαρκή αναπλήρωση του ατόμου της 
παραπάνω παραγράφου σε κάθε περίπτωση προσωρινής 
ή οριστικής αδυναμίας εκπλήρωσηςτων καθηκόντων του. 

3. Το υποψήφιο ΜέλοςΧ.Π.Α. οφείλει να διαθέτειτην κα¬ 
τάλληλη λογιστική και πληροφοριακή υποδομή, υποστή¬ 
ριξη και κατάλληλα τεχνικά μέσα: 

α. για την αποτελεσματική διαχείριση των κινδύνων που 
αναλαμβάνει από την δραστηριότητά του ως Μέλος του 
Χ.Π.Α. ή και ως Ειδικός Διαπραγματευτής Τύπου Α ή και 
Τύπου Β και την εκπλήρωση των αντιστοίχων υποχρεώ- 
σεώντου. 

β. για την παρακολούθηση, διαχείριση και εκπλήρωση 
των υποχρεώσεων των παραγγελέων προς αυτό και αυ¬ 
τού προς τους παραγγελείς του, ενδεικτικά ως προς την 
ακριβή εκπλήρωση των πόσης φύσεως παραγγελιών, την 
πλήρη και επαρκή πληροφόρηση των παραγγελέων ως 
προς την υλοποίησή τους 

γ. για την παρακολούθηση της εκπλήρωσης υποχρεώ¬ 
σεων των παραγγελέων του και αυτού προς την εκκαθά¬ 
ριση από Μέλη της ΕΤ.Ε.Σ.Ε.Π, τα οποία τυχόν αναλαμ¬ 
βάνουν την εκκαθάριση των συναλλαγών, που καταρτίζει 
το Μέλος του Χ.Π.Α. 

δ. για την αποτελεσματική παρακολούθηση, διαχείριση 
και εκπλήρωση, κατά περίπτωση, των υποχρεώσεων του 
Μέλους προς το X. Π. Α. καιτις υπόλοιπες εποπτικές αρχές. 

4. Το υποψήφιο Μέλος, εφόσον προτίθεται να αναθέτει 
την εκκαθάριση των χρηματιστηριακών συναλλαγών επί 
παραγώγων που καταρτίζει σε Μέλη της ΕΤ.Ε.ΣΕ.Π., 
οφείλει να έχει καταρτίσει σχετικές συμβάσεις για τη με¬ 
τάθεση της εκκαθάρισης. 

Άρθρο 6 

Απόκτηση ιδιότητας Ειδικού Διαπραγματευτή. 

1. Για την απόκτηση της ιδιότητας του Ειδικού Δια¬ 
πραγματευτή, το Μέλος Χ.Π.Α. οφείλει να διαθέτει τμήμα 
Ειδικού Διαπραγματευτή, στο οποίο θα απασχολεί κατά 
κύρια απασχόληση ένα τουλάχιστον άτομο, το οποίο θα 
ικανοποιείτιςπροϋποθέσειςτου άρθρου 7 και να έχει εξα¬ 
σφαλίσει την αναπλήρωσή του σύμφωνα με το άρθρο 5 
παρ. 2 της παρούσας απόφασης. 

2. Ο Ειδικός Διαπραγματευτής τύπου Β οφείλει να 
έχει καταβάλει ολοσχερώς τοις μετρητοίς τα δικαιώμα¬ 
τα εγγραφής του Χ.Π.Α., ως Ειδικός Διαπραγματευτής 
τύπου Β, όπως αυτά εκάστοτε ορίζονται με απόφαση 
του Διοικητικού Συμβουλίου της Επιτροπής Κεφαλαια¬ 
γοράς. 

3. Γιατην διατήρηση της ιδιότητας Ειδικού Διαπραγμα¬ 
τευτή τύπου Β απαιτείται, κατά τις ημερομηνίες που εκά¬ 
στοτε το Χ.Π.Α. θα ορίζει, η καταβολή της ετήσιας συν¬ 
δρομής, το ύψος της οποίας ορίζεται με απόφασή του Δι¬ 
οικητικού Συμβουλίου της Επιτροπής Κεφαλαιαγοράς. 

4. Η καταβολή των δικαιωμάτων Ειδικού Διαπραγμα¬ 
τευτή τύπου Β απαλλάσσει το Μέλος Χ.Π.Α. απάτην υπο¬ 
χρέωση καταβολής των δικαιωμάτων του άρθρου 4 της 
παρούσας απόφασης. 

5. Μέλοςτου Χ.Π.Α. δικαιούται οποτεδήποτε να υποβά¬ 
λει αίτηση για την απόκτηση της ιδιότητας Ειδικού Δια¬ 
πραγματευτή τύπου Α ή τύπου Β. 

Άρθρο 7 

Κριτήρια καταλληλότητας για τη στελέχωση 
τμημάτων Μελών Χ.Π.Α. 

Τα φυσικά πρόσωπα των άρθρων 5 παρ. 1 και 6 παρ. 1 
πρέπει να ικανοποιούντο ακόλουθα κριτήρια καταλληλό¬ 
τητας: 

α. Να μην έχουν καταδικαστεί για αδίκημα που αποτελεί 
κώλυμα πρόσληψης δημοσίου υπαλλήλου, σύμφωνα με 
τα εκάστοτε οριζόμενα στον Υπαλληλικό Κώδικα. 

β. Να μην έχουν υποστεί κύρωση από την Επιτροπή Κε¬ 
φαλαιαγοράς ή αντίστοιχη εποπτεύουσα αρχή άλλου 
κράτους-μέλους της Ευρωπαϊκής Ένωσης ή τρίτου κρά¬ 
τους που να αποκλείει τη συμμετοχή τους σε παροχή 
επενδυτικών υπηρεσιών. 

γ. Να μη συμμετέχουν ως μέλη διοικητικού συμβουλίου 
ή απασχολούνται ως διευθύνοντες υπάλληλοι ή ελεγκτές 
σε οποιοδήποτε πρόσωπο, το οποίο εκδίδει υποκείμενες 
αξίες παραγώγου εισηγμένου στο Χ.Π.Α. 


ΚΕΦΑΛΑΙΟ II 

Διαφάνεια των συναλλαγών και εποπτεία. 

Άρθρο 8 

Στοιχεία παραγγελέων / κωδικοί διαπραγμάτευσης 
και εκκαθάρισης. 

1. Η γνωστοποίηση των στοιχείων των παραγγελέων 
Μέλους Χ.Π.Α. προς το Χ.Π.Α. και την ΕΤ.Ε.Σ.Ε.Π. θα πε¬ 
ριλαμβάνει υποχρεωτικά τα εξής: 

α. τα στοιχεία αναγνώρισης του παραγγελέα 

β. τον Κωδικό αριθμό της Μερίδας Επενδυτή και Λογα¬ 
ριασμού Αξιών του παραγγελέα στο Σ.Α.Τ. 

γ. τον κωδικό του παραγγελέα που έχει παράσχει το 
Μέλος σε αυτόν (κωδικό διαπραγμάτευσης) 

δ. το Μέλος της ΕΤ.Ε.Σ.Ε.Π., το οποίο αναλαμβάνει την 
εκκαθάριση των συναλλαγών που θα διενεργούνται μέσω 
του κωδικού διαπραγμάτευσης του παραγγελέα. 

ε. τον κωδικό του παραγγελέα που έχει παράσχει το Μέ¬ 
λος της ΕΤ.Ε.Σ.Ε.Π. 

2. Τα πλήρη στοιχεία των παραγγελέων θα είναι σε κά¬ 
θε περίπτωση διαθέσιμα στην Επιτροπή Κεφαλαιαγοράς, 
στο Χ.Π.Α. και την ΕΤ.Ε.Σ.Ε.Π.. 

Άρθρο 9 

Κωδικοί διαπραγμάτευσης και εκκαθάρισης 
Μελών Χ.Π.Α. 

Τα Μέλη του Χ.Π.Α. οφείλουν να έχουν τους εξής κωδι¬ 
κούς: 

1. Ένα και μόνο κωδικό εκκαθάρισης σε Μέλος της 
ΕΤ.Ε.Σ.Ε.Π.. Σε περίπτωση που το Μέλοςτου Χ.Π.Α. ενερ¬ 
γεί αποκλειστικά και μόνο ως παραγγελιοδόχος, η 
ΕΤ.Ε.Σ.Ε.Π. δύναται να μην απαιτήσει την καταβολή περι¬ 
θωρίου ασφάλισης για την τήρηση του κωδικού αυτού. 

2. Ένα ειδικό κωδικό διαπραγμάτευσης για σφάλματα 
(θγγογ αοοουηΐ), όπου καταχωρούνται οι εσφαλμένες συ¬ 
ναλλαγές σύμφωνα με τη διαδικασία του στοιχείου (β) της 
παραγράφου 2 του άρθρου 23 της παρούσας απόφασης. 

3. Σε περίπτωση που το Μέλος τηρεί τον ειδικό μεταβα¬ 
τικό λογαριασμό διαπραγμάτευσης του άρθρου 10 της 
παρούσας απόφασης, ένα ειδικό κωδικό διαπράγματευ- 
σης (ϋΑ θγγογ αοοουπΐ), όπου θα μεταφέρονται οι συναλ¬ 
λαγές που συνήφθησαν μέσω του ειδικού μεταβατικού 
λογαριασμού και δεν μεταφέρθηκαν εμπρόθεσμα σε άλ¬ 
λους κωδικούς διαπραγμάτευσης παραγγελέων. 

4. Σε περίπτωση που το Μέλος είναι Ειδικός Διαπραγ¬ 
ματευτής (είτε τύπου Α είτε τύπου Β), ένα κωδικό δια¬ 
πραγμάτευσης για συναλλαγές για ίδιο λογαριασμό. 

5. Σε περίπτωση που το Μέλος είναι Ειδικός Διαπραγ¬ 
ματευτής (είτε τύπου Α είτε τύπου Β), ένα ειδικό κωδικό 
διαπραγμάτευσης (ίηίΓθάθ αοοουπί), όπου θα καταχω- 
ρούνται οι συναλλαγές της παραγράφου 1 του άρθρου 20 
της παρούσας απόφασης, εφόσον ο ένας από τους συμ- 
βαλλομένους είναι το ίδιο Μέλος. 

Άρθρο 10 

Μεταβατικός λογαριασμός διαπραγμάτευσης. 

Επιτρέπεται σε Ε.Π.Ε.Υ., οι οποίες διέπονται από αλλο¬ 
δαπό δίκαιο, το οποίο επιτρέπει την τήρηση συγκεντρωτι¬ 
κών λογαριασμών πελατών για κινητές αξίες και συναλ¬ 
λαγές επί παραγώγων, και οι οποίες δεν είναι Μέλη του 
Χ.Π.Α., να τηρούν στο όνομα και για λογαριασμό τους ει¬ 
δικό μεταβατικό λογαριασμό διαπραγμάτευσης, στον 

οποίο θα καταχωρούνται προσωρινά συναλλαγές που συ¬ 
νήψαν στο όνομά τους, αλλά για λογαριασμό άλλων πα- 
ραγγελέων. Το Μέλοςτου Χ.Π.Α. πουτηρείτονειδικό αυ¬ 
τό μεταβατικό λογαριασμό οφείλει εντός μισής ώρας από 
τη λήξη της συνεδρίασης του Χ.Π.Α. να μεταφέρει τις πα¬ 
ραπάνω συναλλαγές σε κωδικούς διαπραγμάτευσης πα- 
ραγγελέων που τηρεί το ίδιο το Μέλος του Χ.Π.Α.. Σε πε¬ 
ρίπτωση που το Μέλος του Χ.Π.Α. δεν προβεί εμπρόθε¬ 
σμα στις παραπάνω μεταφορές των συναλλαγών, η 
ΕΤ.Ε.Σ.Ε.Π. δύναται να μεταφέρει τις συναλλαγές αυτές 
σε ειδικό κωδικό διαπραγμάτευσης του ίδιου του Μέλους 
του Χ.Π.Α.. Κάθε ανοιχτή θέση που δημιουργείται από πα¬ 
ρόμοια καταχώρηση μπορεί να διατηρηθεί μόνο για εύλο¬ 
γο χρονικό διάστημα. 

Άρθρο 11 

Διαφάνεια των συναλλαγών. 

1. Το περιεχόμενο των δημοσιεύσεων που αφορούν τις 
συναλλαγές στο Χ.Π.Α. ορίζεται ως εξής: 

Α. Δημοσιεύονται υποχρεωτικά τα στοιχεία που απαι¬ 
τούνται σύμφωνα με την απόφαση ΥΠΕΘΟ 8173/Β444/ 
11-3-98 (ΦΕΚ Β/288), όπως εκάστοτε ισχύει. 

Β. Επιπλέον για τις συναλλαγές του Χ.Π.Α. απαιτούνται 
τα εξής πρόσθετα στοιχεία: 

ί. Προκειμένου για ΣΜΕ που αποτελούν αντικείμενο δια¬ 
πραγμάτευσης στο Χ.Π.Α. αναγράφονται τα εξής στοι¬ 
χεία: 

α. Το είδοςτου εισηγμένου στο Χ.Π.Α. παραγώγου. 
β. Η υποκείμενη αξία, 
γ. Η σειρά παραγώγου. 

δ. Η τιμή διακανονισμού και η τιμή κλεισίματος, 
ε. Η διακύμανση των τιμών διαπραγμάτευσης (κατώτε- 
ρη-ανώτερη-τελευταία), όπως δίνονται από το ΟΑΣΗΣ. 

στ. Η τιμή και ο αριθμός συμβολαίων της τελευταίας ζή¬ 
τησης και της τελευταίας προσφοράς, όπως δίνονται από 
το ΟΑΣΗΣ. 

ζ. Ο όγκος των συναλλαγών σε αριθμό συμβολαίων κα¬ 
θώς και η αξία των συναλλαγών, όπως δίνονται από το 
ΟΑΣΗΣ. 

η. Ο αριθμός των συναλλαγών, όπως δίνεται από το 
ΟΑΣΗΣ. 

θ. Ο συνολικός αριθμός συμβάσεων ανά σειρά παρα¬ 
γώγου οι οποίες έχουν καταρτισθεί και δεν έχουν ακόμα 
διακανονιστεί οριστικά, 
ι. Η ονομαστική αξία των συναλλαγών, 
ϋ. Προκειμένου για δικαιώματα προαίρεσης που αποτε¬ 
λούν αντικείμενο 

διαπραγμάτευσης στο Χ.Π.Α. αναγράφονται τα εξής 
στοιχεία: 

α. Το είδοςτου εισηγμένου στο Χ.Π.Α. παραγώγου. 
β. Η υποκείμενη αξία. 

γ. Η προθεσμία και η τιμή άσκησης του δικαιώματος, 
δ. Η τιμή διακανονισμού και η τιμή κλεισίματος, 
ε. Η διακύμανση των τιμών τοις μετρητοίς (κατώτερη- 
ανώτερη-τελευταία), όπως δίνονται από το ΟΑΣΗΣ. 

στ. Η τιμή και τα τεμάχια της τελευταίας ζήτησης και της 
τελευταίας προσφοράς, όπως δίνονται από το ΟΑΣΗΣ. 

ζ. Ο όγκος των συναλλαγών σε τεμάχια καθώς και η αξία 
των συναλλαγών, όπως δίνονται από το ΟΑΣΗΣ. 

η. Ο αριθμός των συναλλαγών, όπως δίνεται από το 
ΟΑΣΗΣ. 

θ. Ο συνολικός αριθμός συμβάσεων ανά σειρά παρα¬ 


γώγου οι οποίες έχουν καταρτισθεί και δεν έχουν ακόμα 
διακανονιστεί οριστικά, 
ι. Η ονομαστική αξία των συναλλαγών 
2. Το Χ.Π.Α. και η ΕΤ.Ε.Σ.Ε.Π. δύνανται να ενημερώνουν 
την Επιτροπή Κεφαλαιαγοράς ως προς τα στοιχεία συ¬ 
ναλλαγών που διενεργούνται στο Χ.Π.Α. και των ανοιχτών 
θέσεων που προκύπτουν από τις συναλλαγές αυτές. 

ΚΕΦΑΛΑΙΟ III 

Γ ενικά Χαρακτηριστικά Προϊόντων. 

Άρθρο 12 
Γενική διάταξη. 

Ανάλογα με τα ειδικότερα χαρακτηριστικά των παρα- 
γώγωνπου αποτελούν αντικείμενο διαπραγμάτευσης στο 
Χ.Π.Α. και τις διατάξεις του παρόντος κεφαλαίου γεννώ- 
νται τα αντίστοιχα δικαιώματα και υποχρεώσεις των πα- 
ραγγελέων. 

Άρθρο 13 

Συμβόλαια Μελλοντικής Εκπλήρωσης (ΣΜΕ). 

Ο υπολογισμός των δικαιωμάτων και υποχρεώσεων σε 
ΣΜΕ συντελείται βάσει των ακολούθων αρχών: 

α. Ως προς την ημέρα κατάρτισης συναλλαγής ο πωλη- 
τής οφείλει στον αγοραστή το ποσό, κατά το οποίο η τιμή 
κατάρτισης της συναλλαγής υπολείπεται της τιμής δια¬ 
κανονισμού του ίδιου παραγώγου και ο αγοραστής οφεί¬ 
λει στον πωλητή το ποσό, κατά το οποίο η τιμή διακανονι¬ 
σμού του παραγώγου υπολείπεται της τιμής κατάρτισης 
της συναλλαγής. 

β Ως προς κάθε άλλη μέρα μέχρι (χωρίς να συμπερι- 
λαμβάνεται) την ημερομηνία λήξης του παραγώγου, ο 
πωλητής οφείλει στον αγοραστή το ποσό, κατά το οποίο 
η τιμή διακανονισμού της προηγούμενης συνεδρίασης 
του παραγώγου υπολείπεται της τιμής κλεισίματος του 
ίδιου παραγώγου και ο αγοραστής οφείλει στον πωλητή 
το ποσό, κατά το οποίο η τιμή διακανονισμού του παρα¬ 
γώγου υπολείπεται της τιμής κλεισίματος της προηγού¬ 
μενης συνεδρίασης του παραγώγου, και 
γ. Κατά τη λήξη του παραγώγου, ο πωλητής οφείλει 
στον αγοραστή το ποσό, κατά το οποίο η τιμή διακανονι¬ 
σμού της προηγούμενης συνεδρίασης του παραγώγου 
υπολείπεται της τελικής τιμής διακανονισμού του παρα¬ 
γώγου, όπως προσδιορίζεται την ημερομηνία εκείνη από 
την ΕΤ.Ε.Σ.Ε.Π., με διαδικασία που επιλέγει ανά προϊόν, 
βάσει της τρέχουσας τιμής της υποκείμενης αξίας (τελική 
τιμή) και ο αγοραστής οφείλει στον πωλητή το ποσό, κα¬ 
τά το οποίο η τελική τιμή της υποκείμενης αξίας του πα¬ 
ραγώγου υπολείπεται της τιμής διακανονισμού της προη¬ 
γούμενης συνεδρίασης του παραγώγου. 

δ. Εάν κατά τη λήξη του ΣΜΕ προβλέπεται η παράδοση 
υποκείμενης αξίας, η παράδοση της αξίας αυτής γίνεται 
σύμφωνα με τους όρους καιτις προϋποθέσεις που ορίζο¬ 
νται με απόφαση του Διοικητικού Συμβουλίου της 
ΕΤ.Ε.Σ.Ε.Π. 

Άρθρο 14 

Δικαιώματα Προαίρεσης. 

Ο υπολογισμός των δικαιωμάτων και υποχρεώσεων σε 
δικαιώματα προαίρεσης συντελείται βάσει των ακολού¬ 
θων αρχών: 

1. Ο αγοραστής δικαιώματος προαίρεσης οφείλει να 
καταβάλει στον πωλητή το τίμημα δικαιώματος. 

2. Ο αγοραστής δικαιώματος προαίρεσης δικαιούται να 
ασκήσει το δικαίωμά του αυτό εντός ορισμένης προθε¬ 
σμίας ή μόνο κατά την ημερομηνία λήξης, ανάλογα με το 
εάν πρόκειται για δικαίωμα προαίρεσης αμερικανικού ή 
ευρωπαϊκού τύπου αντίστοιχα. Με την άσκηση δικαιώμα¬ 
τος δικαιούχου παραγώγου γεννώνταιγιατην ΕΤ.Ε.Σ.Ε.Π. 
οι αντίστοιχες υποχρεώσεις και δικαιώματα. 

3. Εάν σύμφωνα με τα ειδικότερα χαρακτηριστικά τους 
τα δικαιώματα προαίρεσης εκκαθαρίζονται χρηματικά, ο 
υπολογισμός των δικαιωμάτων και υποχρεώσεων που 
προκύπτουν κατά τη λήξη ή άσκηση δικαιωμάτων προαί¬ 
ρεσης επί παραγώγων, γίνεται ως εξής: 

α. Ο πωλητής δικαιώματος κλήσης (οαΙΙ) οφείλει στον 
αγοραστή του ιδίου δικαιώματος ποσό ίσο προς την τυ¬ 
χόν θετική διαφορά της τιμής διακανονισμού της υποκεί¬ 
μενης αξίας, όπως αυτή ορίζεται εκάστοτε απότοΧ.Π.Α., 
βάσει μεθόδου της επιλογής του, από την τιμή άσκησης 
του δικαιώματος προαίρεσης. 

β. Ο πωλητής δικαιώματος επίδοσης (ρυί) οφείλει στον 
αγοραστή του ιδίου δικαιώματος ποσό ίσο προς την τυ¬ 
χόν θετική διαφορά της τιμής άσκησης του δικαιώματος 
προαίρεσης από την τελευταία τιμή διακανονισμού της 
υποκείμενης αξίας, όπως αυτή ορίζεται εκάστοτε από το 
Χ.Π.Α., βάσει μεθόδου της επιλογής του. 

4. Εάν σύμφωνα με τα ειδικότερα χαρακτηριστικά των 
δικαιωμάτων προαίρεσης υπάρχει υποχρέωση παράδο¬ 
σης των υποκείμενων αξιών κατά τη λήξη ή άσκησή τους, 
η εκκαθάριση των δικαιωμάτων προαίρεσης γίνεται ως 
εξής: 

α. Ο πωλητής δικαιώματος κλήσης (οαΙΙ) οφείλει να πω- 
λήσει τις υποκείμενες αξίες στον αγοραστή του ίδιου δι¬ 
καιώματος σε τιμή ίση με την τιμή άσκησης του δικαιώμα¬ 
τος προαίρεσης. 

β. Ο πωλητής δικαιώματος επίδοσης (ρυί) οφείλει να 
αγοράσει τις υποκείμενες αξίες από τον αγοραστή του 
ίδιου δικαιώματος σε τιμή ίση με την τιμή άσκησης του 
δικαιώματος προαίρεσης. 

ΜΕΡΟΣ ΔΕΥΤΕΡΟ 

Κανόνες Διαπραγμάτευσης των Εισηγμένων 
Χρηματοοικονομικών Προϊόντων. 

ΚΕΦΑΛΑΙΟ I 
Γενικό Μέρος. 

Άρθρο 15 

Σύστημα διαπραγμάτευσης. 

1. Η εντός κύκλου διαπραγμάτευση στο Χ.Π.Α. γίνεται 
αποκλειστικά μέσω του Συστήματος Διαπραγμάτευσης. 
Σε ειδικές περιπτώσεις ανωτέρας βίας όταν η διαπραγ¬ 
μάτευση μέσω του Συστήματος Διαπραγμάτευσης δεν εί¬ 
ναι εφικτή για χρονικό διάστημα το οποίο κατ’ εκτίμηση 
ενδέχεται να προκαλέσει διαταραχή στην ομαλή λειτουρ¬ 
γία της αγοράς και βλάβη στα συμφέροντα των επενδυ¬ 
τών, το Διοικητικό Συμβούλιο του Χ.Π.Α. μπορεί να εγκρί¬ 
νει την προσωρινή διεξαγωγή διαπραγματεύσεων εντός 
κύκλου στο Χ.Π.Α. με άλλο πρόσφορο μέσο ή μέσα και 
αντίστοιχες διαδικασίες. 

2. Οι εκτός κύκλου καταρτιζόμενες συναλλαγές θα ανα¬ 
κοινώνονται μέσω του Συστήματος Διαπραγμάτευσης. Η 
γνωστοποίηση διαβιβάζεται από τα Μέλη του Χ.Π.Α. που 
εκπροσωπούντους δύο συμβαλλόμενους και περιλαμβά¬ 
νει, πέραν των υπολοίπων στοιχείων της δήλωσης, την 


ταυτότητα του αντισυμβαλλομένου Μέλους του Χ.Π.Α. 
και τον κωδικό διαπραγμάτευσης του παραγγελέα του. 
Τ ο Διοικητικό Συμβούλιο του Χ.Π.Α. επιφυλάσσει το δικαί¬ 
ωμα να ζητήσει συμπληρωματικά στοιχεία προς γνωστο¬ 
ποίηση για τις εκτός κύκλου συναλλαγές . 

Άρθρο 16 

Πρόσωπα που δικαιούνται πρόσβαση 
στο Σύστημα Διαπραγμάτευσης. 

1. Πρόσβαση στο Σύστημα Διαπραγμάτευσης θα παρέ¬ 
χεται αποκλειστικά στα ακόλουθα πρόσωπα και υπό τους 
περιορισμούς που σημειώνονται κατά περίπτωση: 

α. Στο Χ.Π.Α. για κάθε ενέργεια εκτός απάτη διαβίβαση 
δήλωσης βούλησης, 

β. Στην ΕΤ.Ε.Σ.Ε.Π., αποκλειστικά για το κλείσιμο θέσε¬ 
ων των υπερήμερων πελατών ή / και Μελών, 
γ. Στα Μέλη του Χ.Π.Α. αποκλειστικά για τη διαβίβαση 
δήλωσης και την άρση της, σε κάθε περίπτωση κατά τους 
όρους του παρόντος Μέρους. 

2. Σε περίπτωση που Μέλος του X. Π .Α. κάνει χρήση υπη¬ 
ρεσίας διαβίβασης δηλώσεων βούλησης που διαθέτει 
προς διευκόλυνσή του το Χ.Π.Α. (ΗβΙρ ϋθδΐή, υπό τυχόν 
όρους και προϋποθέσεις που θα ορίσει το Χ.Π.Α., το 
Χ.Π.Α. δεν θα ευθύνεται για οποιοδήποτε σφάλμα ως 
προς τη διαβίβαση της σχετικής εντολής και το περιεχό¬ 
μενό της εκτός από την περίπτωση δόλου ή βαριάς αμέ¬ 
λειας εκ μέρους των υπαλλήλων του Χ.Π.Α. Οι διαβιβα- 
σθείσες δηλώσεις δεσμεύουν σε κάθε περίπτωση το αντί¬ 
στοιχο Μέλος του Χ.Π.Α. 

Άρθρο 17 

Εντός κύκλου μέθοδος διαπραγμάτευσης. 

1. Η εντός κύκλου διαπραγμάτευση των παραγώγων 
βασίζεται σε μία από τις ακόλουθες αρχές: 

α. Την αυτόματη συνάντηση των δηλώσεων, 
β. Την επιλεκτική συνάντηση των δηλώσεων. 

2. Η αυτόματη συνάντηση των δηλώσεων θα γίνεται σε 
συνεχή βάση βάσει των ακολούθων κριτηρίων: 

α. των προσφερόμενων στις αντίστοιχες δηλώσεις τι¬ 
μών και 

β. κατά τη χρονική προτεραιότητα διαβίβασης στο Σύ¬ 
στημα Διαπραγμάτευσης. 

3. Η επιλεκτική συνάντηση εφαρμόζεται σε περίπτωση 
που θα επιτραπεί με απόφαση του Διοικητικού Συμβουλί¬ 
ου του Χ.Π.Α. η εισαγωγή δηλώσεων υπό όρους άλλους 
από την ποσότητα, τιμή και προθεσμία λήξης της δήλω¬ 
σης. Οι δηλώσεις αυτές διαβιβάζονται στην αγορά και η 
αποδοχή τους γίνεται κατά την επιλογή του αντισυμβαλ¬ 
λόμενου (κατά την κατάρτιση της χρηματιστηριακής συ¬ 
ναλλαγής) Μέλους. 

Άρθρο 18 

Υποχρεωτικό περιεχόμενο δηλώσεων. 

1. Οι δηλώσεις που διαβιβάζονται στο σύστημα δια¬ 
πραγμάτευσης έχουντο εξής ελάχιστο περιεχόμενο: 
α. Στοιχείο αναγνώρισης Μέλους (π.χ. κωδικό) 
β. Σειρά παραγώγου 
γ. Είδος δήλωσης 
δ. Ποσότητα 

ε. Τιμή εκτός εάν η δήλωση γίνεται στην τιμή της αγοράς 
στ. Ελάχιστη ποσότητα συναλλαγής 
ζ. Προθεσμία ισχύος εφόσον απαιτείται από το είδος 
δήλωσης 

η. Κωδικό αναγνώρισης παραγγελέα. 

2. ΤοΧ.Π.Α. δικαιούται για λόγους διαφύλαξης της ομα¬ 
λής λειτουργίας της αγοράς να προβεί στην ανάκληση 
δήλωσης βούλησης που έχει εισαχθεί στο σύστημα δια¬ 
πραγμάτευσης από Μέλος του Χ.Π.Α., 

Άρθρο 19 

Λήξη ισχύος δήλωσης. 

Η δήλωση παύει να ισχύει αποκλειστικά στις ακόλουθες 
περιπτώσεις: 

α. Όταν η συνάντησή της με αντίθετη δήλωση προκαλεί 
την διαγραφή της από την κατάσταση εκκρεμών δηλώσε¬ 
ων, 

β. Όταν ανακαλείται από το Μέλος που την διαβίβασε 
κατά το χρόνο ισχύος της, 

γ. Όταν λήγει η προθεσμία ισχύος της εφόσον προβλέ- 
πεται, 

δ. Όταν αναστέλλεται από το Χ.Π.Α., στις περιπτώσεις 
και κατά τη διαδικασία που προβλέπεται σε απόφαση της 
Επιτροπής Κεφαλαιαγοράς που εκδίδεται κατ’ εξουσιο¬ 
δότηση της παρ. 2 στοιχείο (γ) του άρθρου 31 του Ν. 
2533/97 (δικλείδες ασφαλείας), η διαπραγμάτευση του 
παραγώγου στο οποίο αφορά η δήλωση, 

ε. Όταν αίρεται το δικαίωμα συμμετοχής στο σύστημα 
του Μέλους του Χ.Π.Α. που την έχει διαβιβάσει και, 

στ. Όταν ανακαλείται από το X. Π .Α. σύμφωνα με την πα¬ 
ράγραφο 2 του άρθρου 18 της παρούσας απόφασης. 

Άρθρο 20 

Ειδικά ρυθμιζόμενες δηλώσεις βούλησης. 

1. Τα Μέλη του Χ.Π.Α. δύνανται να καταχωρούν στο σύ¬ 
στημα διαπραγμάτευσης ταυτόχρονα αντίθετες δηλώ¬ 
σεις βούλησης. Στην περίπτωση αυτή, η τιμή της συναλ¬ 
λαγής κατά το χρόνο κατάρτισής της, πρέπει να βρίσκε¬ 
ται εντός των καλύτερων τιμών αγοράς και πώλησης. Η 
εισαγωγή δηλώσεων βούλησης κατά τον ανωτέρω τρόπο, 
δεν συνιστά εκπλήρωση τυχόν υποχρεώσεων που έχουν 
αναλάβει τα Μέλη του ΧΠΑ ως Ειδικοί Διαπραγματευτές 
τύπου Β. 

2. Οι δηλώσεις των Ειδικών Διαπραγματευτών διαβιβά¬ 
ζονται με ειδική εντολή και το Διοικητικό Συμβούλιο του 
Χ.Π.Α. μπορεί να γνωστοποιεί προς την αγορά ότι δήλω¬ 
ση ή δηλώσεις προέρχονται από Ειδικό Διαπραγματευτή. 

Άρθρο 21 
Ανακοινώσεις. 

Κάθε ανακοίνωση του Χ.Π.Α. προς τα Μέλη του γίνεται 
μέσω του Συστήματος Διαπραγμάτευσης ή και με άλλο 
μέσο ή μέσα της επιλογής του Διοικητικού Συμβουλίου 
του Χ.Π.Α. Οι ανακοινώσεις θεωρούνται ληφθείσες από 
τα Μέλη με την καταχώρησή τους στο Σύστημα Διαπραγ¬ 
μάτευσης. 

ΚΕΦΑΛΑΙΟ II 
Ειδικό Μέρος. 

Άρθρο 22 

Προσωρινή μεταβολή υποχρεώσεων 
Ειδικών Διαπραγματευτών τύπου Β. 

Σε περίπτωση μεγάλης μεταβολής οποιουδήποτε μεγέ¬ 
θους (ενδεικτικά τιμών, όγκου συναλλαγών) της υποκεί¬ 
μενης αγοράς σε μικρό χρονικό διάστημα, ουσιωδών τε¬ 


χνικών προβλημάτων, διατάραξης της ομαλής λειτουρ¬ 
γίας ή αναστολής λειτουργίας της υποκείμενης αγοράς ή 
εφόσον συντρέχει άλλος σπουδαίος λόγος που επαυξά¬ 
νει τον κίνδυνο που αναλαμβάνει ο Ειδικός Διαπραγμα¬ 
τευτής τύπου Β από την εκπλήρωση των υποχρεώσεών 
του, ο Πρόεδρος του Διοικητικού Συμβουλίου του Χ.Π.Α. 
ή άλλο όργανο εξουσιοδοτημένο για το σκοπό αυτό από 
το Διοικητικό Συμβούλιο του Χ.Π.Α., δύναται να επέμβει, 
είτε διαφοροποιώντας τους όρους των υποχρεώσεων του 
Ειδικού Διαπραγματευτή, είτε απαλλάσσοντας τον από 
την υποχρέωση παροχής συνεχών δηλώσεων αγοράς και 
πώλησης για συγκεκριμένες σειρές παραγώγων για χρο¬ 
νικό διάστημα που το όργανο αυτό κατά την κρίση του θα 
ορίσει. 

Άρθρο 23 

Αντιμετώπιση σφαλμάτων ως προς καταρτισθείσες 
συναλλαγές. 

1. Η αντιμετώπιση σφαλμάτων Μελών ως προς την κα¬ 
τάρτιση συναλλαγών μπορεί να γίνει συναινετικά από τα 
Μέλη, η συνάντηση των δηλώσεων των οποίων προκάλε- 
σε την κατάρτιση της ελεγχόμενης ως εσφαλμένης συ¬ 
ναλλαγής και εφόσον εγκριθεί από το Χ.Π.Α. Εφόσον τα 
Μέλη, των οποίων οι δηλώσεις προκάλεσαν την κατάρτι¬ 
ση της εσφαλμένης συναλλαγής, συναινούν στην ακύρω¬ 
σή της και κοινοποιούν τη συμφωνία τους στο Χ.Π.Α. 
εντός δέκα (10) λεπτών από την κατάρτιση της ελεγχόμε¬ 
νης ως εσφαλμένης συναλλαγής, ο Πρόεδρος του Διοι¬ 
κητικού Συμβουλίου του Χ.Π.Α. ή εντεταλμένο όργανο δύ- 
ναται να ακυρώσει την ελεγχόμενη συναλλαγή. 

2. Σε περίπτωση κατά την οποία το Μέλος του Χ.Π.Α. 
διαπιστώσει την κατάρτιση συναλλαγής, η οποία δεν 
αντιστοιχεί σε δοθείσα παραγγελία, το Μέλος αυτό οφεί¬ 
λει να ενημερώσει τα Μέλη της ΕΤ.Ε.Σ.Ε.Π. που διαχειρί¬ 
ζεται τους κωδικούς εκκαθάρισης, στους οποίους κατα- 
χωρήθηκε ή δεν καταχωρήθηκε η συναλλαγή αυτή και το 
Χ.Π.Α. και να αναφέρει την αιτία του σφάλματος το αργό¬ 
τερο πριν την έναρξη της επόμενης συνεδρίασης του 
Χ.Π.Α.. Η ΕΤ.Ε.Σ.Ε.Π., αφού λάβει σχετική γνωστοποίηση 
από το Χ.Π.Α., δύναται να προβεί ανάλογα σε μία από τις 
ακόλουθες ενέργειες για την αντιμετώπιση του σφάλμα¬ 
τος: 

α. μεταφορά της συναλλαγής στο σωστό κωδικό δια¬ 
πραγμάτευσης. Σε καμία περίπτωση δεν μεταφέρονται 
συναλλαγές από κωδικό διαπραγμάτευσης που τηρείται 
για ίδιο λογαριασμό από το Μέλος του Χ.Π.Α. που κατήρ- 
τισετην εσφαλμένη συναλλαγή σε άλλο κωδικό διαπραγ¬ 
μάτευσης. 

β. μεταφορά της συναλλαγής σε ειδικό κωδικό δια¬ 
πραγμάτευσης του Μέλους του Χ.Π.Α. που τηρείται για 
την περίπτωση των σφαλμάτων. Κάθε ανοικτή θέση που 
δημιουργείται από παρόμοια καταχώρηση μπορεί να δια¬ 
τηρηθεί μόνο για εύλογο χρονικό διάστημα. 

Σε κάθε περίπτωση, τα Μέλη της ΕΤ.Ε.Σ.Ε.Π. ευθύνο- 
νται απέναντι στην ΕΤ.Ε.Σ.Ε.Π. για την ομαλή εκκαθάριση 
των εσφαλμένων συναλλαγών μέχρι η ΕΤ.Ε.Σ.Ε.Π. να 
προβεί στις παραπάνω τροποποιήσεις. Η ΕΤ.Ε.Σ.Ε.Π. 
κατά την άσκηση της διακριτικής της ευχέρειας για την 
αντιμετώπιση των σφαλμάτων θα συνεκτιμά την τυχόν 
υπερημερία των παραγγελέων των εμπλεκομένων κωδι¬ 
κών εκκαθάρισης πριν και αφού προβεί στις παραπάνω 
ενέργειες. 

3. Απαγορεύεται Ειδικός Διαπραγματευτής τύπου Α ή 
τύπου Β να προκαλεί με τα παρεχόμενα στοιχεία την κα- 
ταχώρηση συναλλαγής που κατήρτισε για ίδιο λογαρια¬ 
σμό σε λογαριασμό παραγγελέα και αντίστροφα. 

4. Το Χ.Π.Α. δύναται να ακυρώσει με δική του πρωτο¬ 
βουλία μία συναλλαγή, ακόμη και αν δεν συντρέχουν οι ως 
άνω προϋποθέσεις, εάν η συναλλαγή αυτή κατά την κρίση 
του Χ.Π.Α. μειώνει τη σταθερότητα της αγοράς, αποκλίνει 
κατά εμφανή τρόπο από τις τρέχουσες τιμές ή έχει καταρ¬ 
τιστεί σε χρόνο δυσλειτουργίας του συστήματος. 

5. Σε περίπτωση που η εσφαλμένη καταχώρηση οφείλε¬ 
ται στις υπηρεσίες τουΧ.Π. Α., τότεο Πρόεδροςήτο εντε¬ 
ταλμένο όργανο δύναται να ακυρώσει ή να τροποποιήσει 
την καταχώρηση της συναλλαγής, εφόσον κοινοποιηθεί 
στο Χ.Π.Α. σχετική γνωστοποίηση του Μέλους του το αρ¬ 
γότερο πριν την έναρξη της επόμενης συνεδρίασης του 
Χ.Π.Α.. 

6. Τα έξοδα ακύρωσης ή τροποποίησης συναλλαγής, 
εκτός εάν οφείλεται σε σφάλμα του Χ.Π.Α., θα βαρύνουν 
το Μέλος που προκάλεσε την ακύρωση ή τροποποίηση, 
κατά περίπτωση, επιφυλασσομένων των λοιπών δικαιω¬ 
μάτων του Χ.Π.Α.. 

7. Συνέπεια της ακύρωσης συναλλαγής είναι ότι τόσο η 
συναλλαγή όσο και η αντίστοιχη καταχώρηση δεν παρά¬ 
γουν οποιοδήποτε αποτέλεσμα. Ενδεικτικά, η ακυρωθεί- 
σα συναλλαγή δεν εκκαθαρίζεται και τα μέρη στην σχετι¬ 
κή συναλλαγή δεν έχουν κανένα δικαίωμα ή υποχρέωση 
(με εξαίρεση τις προμήθειες ακύρωσης κατά την παρ. 6 


του παρόντος άρθρου) ως προς το Χ.Π.Α. και την 
ΕΤ.Ε.Σ.Ε.Π. εξαιτίας της κατάρτισης της ακυρωθείσας 
συναλλαγής. 

8. Συνέπεια της τροποποίησης συναλλαγής είναι ότι ισχύ¬ 
ει από την ημέρα σύναψής της, όπως έχει τροποποιηθεί. 

ΜΕΡΟΣ ΤΡΙΤΟ 
ΤΕΛΙΚΕΣ ΔΙΑΤΑΞΕΙΣ 

Άρθρο 24 

Καταργούμενες διατάξεις. 

Από την δημοσίευση της παρούσας απόφασης στην 
Εφημερίδα της Κυβερνήσεως καταργείται η απόφαση 
της 32ης/4.8.1999 (ΦΕΚΒ’ 1630/18.8.1999) συνεδρίασης 
του Διοικητικού Συμβουλίου του Χ.Π.Α., όπως ισχύει. 

Άρθρο 25 
Ισχύς. 

Οι διατάξεις της παρούσας αποφάσεως ισχύουν από τη 
δημοσίευσή τους στην Εφημερίδα της Κυβερνήσεως. 

Από τις διατάξεις της παρούσας αποφάσεως δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

Π.ΑΛΕΞΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




